b'\n_START_ARTICLE_\nMozirska ko\xc4\x8da na Golteh\n_START_PARAGRAPH_\nMozirska ko\xc4\x8da je planinska ko\xc4\x8da, ki le\xc5\xbei na spodnjem delu ju\xc5\xbenega pobo\xc4\x8dja Boskovca, kjer ta prehaja navzdol v strmino Male Kope na vi\xc5\xa1ini 1360 mnm v skrajnem vzhodnem delu Kamni\xc5\xa1ko-Savinjskih Alp._NEWLINE_Mozirska ko\xc4\x8da je ena najstarej\xc5\xa1ih planinskih ko\xc4\x8d nekdanjega Slovenskega planinskega dru\xc5\xa1tva - \xc5\xa1esta po vrsti, zgrajena \xc5\xbee leta 1896. Ko\xc4\x8do so prvi\xc4\x8d pove\xc4\x8dali leta 1920, ko je pridobila kuhinjo in obednico, in ve\xc4\x8d sob. Med drugo svetovno vojno so jo 1942 po\xc5\xbegali. Nova je bila ponovno postavljena 1946, vendar je v znanem velikem gozdnem po\xc5\xbearu leta 1950 pogorela. Ponovno so jo obnovili in predali namenu 1951. Sedaj je ko\xc4\x8da vklju\xc4\x8dena v okvir Zimskoturisti\xc4\x8dnega centra Golte. V bli\xc5\xbeini, v dolini Loke so smu\xc4\x8di\xc5\xa1\xc4\x8da za za\xc4\x8detnike, tod je vle\xc4\x8dnica Morava (200 m, 150 oseb na uro).\n_START_SECTION_\nDostop\n_START_PARAGRAPH_\nPo lokalni cesti do spodnje postaje gondolske \xc5\xbei\xc4\x8dnice v zaselku \xc5\xbdekovec. Ko\xc4\x8da je od hotela pri zgornji postaji \xc5\xbei\xc4\x8dnice oddaljena okolo 10 minut hoda.'